
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL TARPINĖS VIETINĖS REIKŠMĖS KELIŲ (GATVIŲ) INVENTORIZACIJOS ATLIKIMO

2015 m. liepos 20   d. Nr.AT-677
Šakiai


Vadovaudamasis Lietuvos Respublikos Viešojo sektoriaus atskaitomybės įstatymo 19 straipsnio 9 punktu, Lietuvos Respublikos Vyriausybės 1999 m. birželio 3 d. nutarimu Nr. 719  patvirtintomis inventorizacijos taisyklėmis bei atsižvelgdamas į Lietuvos Respublikos valstybės kontrolės 3-iojo audito departamento Kauno skyriaus vyresniojo auditoriaus pastabas dėl gatvių ir vietinės reikšmės kelių apskaitos,

į p a r e i g o j u:

1. Seniūnijų seniūnus:

1.1 Atlikti seniūnijos vietinės reikšmės kelių (gatvių) inventorizaciją nuo 2015 m. liepos 21 d. iki 2015 m. rugpjūčio 21 d. pagal 2015 m. birželio 30 d. apskaitos duomenis.
1.2. Radus į apskaitą neįtrauktų vietinės reikšmės kelių (gatvių) ar nustačius, kad trūksta turtą apibūdinančių duomenų, rastą turtą užpajamuoti ir įrašyti trūkstamus šio turto duomenis ir techninius rodiklius. Nustatyti, kada ir iš kokio lėšų šaltinio pastatytas į apskaitą neįtrauktas vietinės reikšmės kelias (gatvė).
1.3. Nustatyti, ar yra požymių, kad vietinės reikšmės keliai(gatvės) gali būti nuvertėję. Jei inventorizuojamas turtas atitinka bent vieną iš vidinių ar išorinių 22-ajame VSAFAS „Turto nuvertėjimas“ nurodytų turto nuvertėjimo požymių , komisija turi įvertinti ilgalaikio materialiojo turto atsiperkamąją vertę. Toks turtas turi būti įrašytas į atskirą inventorizavimo aprašą ir, nustačius atsiperkamąją vertę kartu su pasiūlymu dėl tolimesnio turto naudojimo, perduotas seniūnijos buhalterijai.
1.4. Patikslintus savivaldybės gyvenamų vietovių gatvių ir vietinės reikšmės kelių sąrašus pateikti Ūkio ir Biudžeto ir turto skyriams. Sąrašai turi būti sutikrinti su inventorizacijos aprašais bei suderinti su seniūnijos buhaltere.
1.5. Iki 2015m. rugpjūčio 25d. apibendrinti metinės inventorizacijos rezultatus ir raštu pateikti informaciją administracijos direktoriui.
            2. Ūkio skyriaus vedėją Kęstutį Kuncaitį iki 2015 m. spalio 1 d. pateikti savivaldybės tarybai patvirtinti patikslintą Šakių rajono savivaldybės gyvenamųjų vietovių gatvių ir vietinės reikšmės kelių sąrašą.


Direktorius                                                                                                           Evaldas Sniečkus  

